[{"text_idx": "#000002", "text": "La Esperantomuzeo de la Au\u0306stria Nacia Biblioteko, fondita en 1927, estas unu el la plej tradiciric\u0302aj lingvomuzeoj en la mondo. La muzeo ne nur prezentas la lingvon Esperanto kaj temojn el la historio de la Esperanto-movado, g\u0302i ankau\u0306 pritraktas g\u0302enerale la rilaton de homoj al lingvoj kaj al la lingva problemo. La ekspozicio montras, ke Esperanto ekestis en specifaj kaj konkretaj, historiaj kaj kulturaj kuntekstoj. Tiel la muzeo ankau\u0306 ilustras, ke Esperanto estas parto de kulturhistorio kaj manifestado de speciala lingva kreiveco."}, {"text_idx": "#000003", "text": "Objektoj en vitrinoj kaj filmo montras la historian dimension de la fenomeno planlingvo. Kvar interaktivaj komputiloj ebligas aktivan informadon, per kiu la vizitantoj mem povas elekti la amplekson de la informoj. Interalie la vizitantoj ankau\u0306 povas trarigardi mondmapon kun aktualaj Esperanto-kongresoj kaj Esperanto-renkontig\u0302oj."}, {"text_idx": "#000004", "text": "Centraj servoj de la Esperantomuzeo estas regule okazantaj arang\u0302oj, ekzemple la \u201cLonga Nokto de la Muzeoj\u201d, la \u201cMalferma Tago de la Muzeoj\u201d, la \u201cTago de la Monumentoj\u201d, kaj precipe specialaj programoj por infanoj kaj junuloj, la tiel nomataj \u201cWissenswelten\u201d (scio-mondoj), dum kiuj la gelernantoj ankau\u0306 partoprenas Esperanto-fulmkursojn."}, {"text_idx": "#000006", "text": "Ekde la 15-a decembro 2022 la Esperantomuzeo ofertas novan servon por siaj vizitantoj, modernan au\u0306dgvidilon, kiu unue aperis en la germana kaj la angla. Ekde majo 2023 ankau\u0306 ekzistas Esperanto-versio, kiu estis financita per la Esperantic Studies Foundation (ESF) kaj la Centre for Research and Documentation on World Language Problems (CED)."}, {"text_idx": "#000007", "text": "Per rapidresponda kodo (QR code) la au\u0306dgivdilo kun c\u0302iuj tri lingvoversioj estas els\u0302utebla sur la sag\u0302telefonon. Pro tio g\u0302i ne nur estas au\u0306skultebla dum la vizito en la Esperantomuzeo, sed ankau\u0306 poste vizitantoj povas au\u0306skulti au\u0306 legi la tekstojn kaj uzi la ligilojn al la diversaj dig\u0302itaj objektoj. La au\u0306dgvidilo donas aldonajn informojn al la vitrintekstoj en la Esperantomuzeo kaj enhavas jenajn c\u0302apitrojn:"}, {"text_idx": "#000009", "text": "La versio en Esperanto aparte gravas. G\u0302i ne nur donas informojn pri la ekspozicio al Esperanto-parolantoj, sed g\u0302i ankau\u0306 ebligas al personoj, kiuj ankorau\u0306 ne au\u0306 apenau\u0306 konas Esperanton, au\u0306di tekstojn en tiu lingvo. Sub la temo \u201cEsperanto en muziko kaj filmo\u201d ec\u0302 eblas au\u0306skulti tri kantojn en Esperanto. La au\u0306dgvidilo ankau\u0306 atentigas pri la Kolekto por Planlingvoj de la Au\u0306stria Nacia Biblioteko, la mondskale plej ampleksa fakbiblioteko kaj arkiva kolekto pri Esperanto kaj planlingvoj."}, {"text_idx": "#000010", "text": "Submit a Comment Cancel reply"}, {"text_idx": "#000011", "text": "Your email address will not be published. Required fields are marked *"}, {"text_idx": "#000012", "text": "Save my name, email, and website in this browser for the next time I comment."}, {"text_idx": "#000015", "text": "Subscribe to ESF's free news bulletin"}, {"text_idx": "#000016", "text": "Abonu senpagan informbultenon de ESF"}]